b'\n_START_ARTICLE_\nHari Pembebasan Kebangsaan Korea\n_START_SECTION_\nEtimologi\n_START_PARAGRAPH_\nDi Korea Selatan ia dikenali sebagai Gwangbokjeol (secara harfiah, "hari cahaya itu kembali"), dan merupakan salah satu cuti umum di Korea Selatan. Di Korea Utara ia dikenali sebagai Chogukhaebang\xc5\xadi nal (\xec\xa1\xb0\xea\xb5\xad \xed\x95\xb4\xeb\xb0\xa9 \xec\x9d\x98 \xeb\x82\xa0 secara harfiah: Hari Pembebasan Tanah Air), dan juga salah satu cuti umum di Korea Utara. Hari Gwangbokjeol merupakan hari penting bagi identiti Bangsa Korea.\n_START_SECTION_\nSejarah\n_START_PARAGRAPH_\nSelepas Semenanjung Korea dibebaskan oleh pihak Bersekutu pada tahun 1945, kerajaan Korea yang bebas diwujudkan tiga tahun kemudian, pada 15 Ogos 1948, ketika tokoh pro-Amerika Syngman Rhee dipilih sebagai Presiden pertama Korea Selatan dan pro-Soviet Kim Il-sung menjadi Pemimpin pertama Korea Utara. Gwangbokjeol secara rasmi ditetapkan sebagai cuti umum pada 1 Oktober 1949 di Korea Selatan dan dikenali sebagai Chogukhaebang\xc5\xadi nal (\xec\xa1\xb0\xea\xb5\xad \xed\x95\xb4\xeb\xb0\xa9 \xec\x9d\x98 \xeb\x82\xa0 secara harfiah "Hari Pembebasan Tanah Air") di Korea Utara.\n_START_SECTION_\nBudaya pop\n_START_PARAGRAPH_\nThe Peak atau Life of Lee Youk-sa, the Poet Who Embraced Epoch, yang dibintangi oleh Kim Dong-wan dari boyband Shinhwa adalah siaran drama khas dua bahagian dari MBC untuk memperingati peristiwa Gwangbokjeol. Ia adalah mengenai kehidupan penyair dan aktivis kemerdekaan, Lee Youk-sa, yang hidup semasa Zaman Kolonial Jepun, dan meninggal dunia di penjara pada umur 40 tahun. Beliau meninggalkan 40 keping puisi tentang perjuangan Korea.'